ai4bharat/Pralekha huggingface dataset:
சிறுபான்மையினர் நலன் அமைச்சகம்
சிறுபான்மையின சமுதாயங்களின் சிறப்பான இளைஞர்களின் முன்னேற்றமும் வளர்ச்சியுமே அரசின் முன்னுரிமை
சிறுபான்மையினர் விவகாரங்கள் அமைச்சகத்தின் இலவச பயிற்சியின் மூலம் மத்திய குடிமைப் பணிகளுக்கு தேர்வு செய்யப்பட்ட இளைஞர்களை மத்திய சிறுபான்மையினர் விவகாரங்கள் துறை அமைச்சர் திரு. முக்தார் அப்பாஸ் நக்வி பாராட்டினார்.
சிறுபான்மையின சமுதாயங்களின் சிறப்பான இளைஞர்களின் முன்னேற்றத்தலும் வளர்ச்சியிலும் மத்திய அரசின் சிறுபான்மையினர் விவகாரங்கள் அமைச்சகம் முன்னுரிமை திறம்பட்ட பல நடவடிக்கைகளை எடுத்து வருகிறது என்று இத்துறை அமைச்சர் திரு. முத்தார் அப்பாஸ் நக்வி கூறியிருக்கிறார்.
புதுதில்லியில் இன்று  சிறுபான்மையினர் விவகாரங்கள் அமைச்சகத்தின் இலவச பயிற்சியின் மூலம் மத்திய குடிமைப் பணிகளுக்கு தேர்வு செய்யப்பட்ட இளைஞர்களை அமைச்சர் பாராட்டினார். சிறுபான்மையினர் விவகாரங்கள் அமைச்சகம் நாட்டின் சிறந்த நிறுவனங்கள் / அமைப்புகள் ஆகியவற்றின் ஒத்துழைப்புடன் குடிமைப் பணிகள், மருத்துவ, பொறியியல், இதர நிர்வாகப் பணிகள் மற்றும் வங்கித் தேர்வுகள் ஆகியவற்றுக்கு சிறுபான்மையினச் சமூகத்தைச் சேர்ந்த சிறந்த மாணவர்களுக்கு இலவச பயிற்சிக்கு ஏற்பாடு செய்து வருகிறது என்றார். இதன் மூலம் நலிந்த பிரிவுகளைச் சேர்ந்த உரிய திறன் கொண்ட ஒரு மாணவன் கூட சிறப்பான பயிற்சி இன்றி நல்ல அரசு வேலை வாய்ப்புகளை இழந்துவிடக் கூடாது என்பது உறுதி செய்யப்படுகிறது என்றார்.
மத்தியப் பணியாளர் தேர்வு ஆணையத்தின் தேர்வுகளில் வெற்றிபெற்ற சிறுபான்மையின மாணவர்கள் சமுதாயத்தின் இதர நலிந்த பிரிவு மாணவர்களுக்கு முன் உதாரணங்கள் என்று திரு. நக்வி கூறினார். சிறுபான்மை சமுதாயத்தினரிடையே, குறிப்பாக முஸ்லீம் இளைஞர்களிடையே பெரிய அளவில் திறன்கள் இருப்பதாகவும் அமைச்சர் கூறினார். இத்தகையோரின் தன்னம்பிக்கையை மேம்படுத்தும் சூழலை உருவாக்க நடவடிக்கைகள் எடுக்கப்படுவதாகவும் அவர் தெரிவித்தார். சிறுபான்மை சமுதாய இளைஞர்களின் திறன்களை பாதுகாத்து மேம்படுத்தும் சுற்றுச்சூழலைப் பிரதமர் திரு நரேந்திர மோடி தலைமையிலான அரசு ஏற்படுத்தி உள்ளது என்றார் அவர். இதனை அடுத்து சிறுபான்மையின சமுதாயத்தின் பெரும் எண்ணிக்கையிலான இளைஞர்கள் உயர் நிர்வாக பணிகளுக்கு தேர்ந்தெடுக்கப்பட்டு வருகின்றனர் என்றும் அமைச்சர் கூறினார்.
மேலும் விவரங்களுக்கு www.pib.nic.in. என்ற வலைதளத்தைப் பார்க்கவும்.
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
மாநிலங்கள்/ யூனியன் பிரதேசங்களுக்கு 37.93 கோடி தடுப்பூசி டோஸ்கள் வழங்கப்பட்டன
மாநிலங்கள், யூனியன் பிரதேசங்களுக்கு மத்திய அரசு இதுவரை 37.93 கோடிக்கும் மேற்பட்ட கொவிட் தடுப்பூசி டோஸ்களை வழங்கியுள்ளது.
நாடு முழுவதும் கொவிட் தடுப்பூசி திட்டம் விரைவு படுத்தப்பட்டுள்ளது. மாநிலங்கள் மற்றும் யூனியன் பிரதேசங்களுக்கும் கிடைக்கும் தடுப்பூசி டோஸ்கள் முன்கூட்டியே தெரிவிக்கப்படுகின்றன.
தேசிய தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு மத்திய அரசு இலவசமாக கொவிட் தடுப்பூசிகளை வழங்கி வருகிறது. புதிய தடுப்பூசி திட்டத்தில், உற்பத்தி செய்யப்படும் தடுப்பூசிகளில் 75 சதவீதத்தை, மத்திய அரசு கொள்முதல் செய்து மாநிலங்கள் மற்றும் யூனியன் பிரதேசங்களுக்கு இலவசமாக விநியோகிக்கிறது.
இதுவரை 37.93 கோடிக்கும்  மேற்பட்ட தடுப்பூசி டோஸ்கள் மாநிலங்கள் மற்றும் யூனியன் பிரதேசங்களுக்கு வழங்கப்பட்டுள்ளன. மேலும், 23,80,000 டோஸ்கள் வழங்கப்படவுள்ளன. ன்று காலை 8 மணி வரை, வீணான தடுப்பூசிகள் உட்பட 36,09,69,128 டோஸ்கள் காலியாகியுள்ளன.
இன்னும் 1.83 கோடி தடுப்பூசி டோஸ்கள் மாநிலங்கள், யூனியன் பிரதேசங்கள் மற்றும் தனியார் மருத்துவமனைகளிடம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733622
------
(Visitor Counter : 220
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்துத்துறைஅமைச்சகத்தின் ஒன்பது ஆண்டுகால சாதனைகள் -மத்திய அமைச்சர் திரு ஜோதிராதித்ய சிந்தியா விளக்கம்
பிரதமர் திரு நரேந்திர மோடி தலைமையிலான மத்திய அரசின் 9 ஆண்டுகால சாதனைகளில் சிவில் விமானப்போக்குவரத்துத் துறையின் செயல்பாடுகள் குறித்து அத்துறைக்கான அமைச்சர் திரு ஜோதிராதித்ய சிந்தியா விரிவாக எடுத்துரைத்தார்.
முன்பு குறைந்த அளவிலான மக்களுக்கு கிடைத்துவந்த விமானச் சேவைகள் தற்போது பிரதமர் திரு நரேந்திர மோடி தலைமையிலான அரசின் கீழ், சாதாரண மக்களுக்கும் கிடைப்பதாகத் தெரிவித்தார். இந்தியா தற்போது விமானப்போக்குவரத்து சந்தையில் 3-வது பெரிய நாடாக உள்ளது என்று அவர் குறிப்பிட்டார். 2014-ஆம் ஆண்டு 6 கோடியாக இருந்த உள்நாட்டு விமானப் பயணங்கள், 2020-ஆம் ஆண்டில் கொவிட்டுக்கு முன்பாக 14,30,00,000 ஆக அதிகரித்தது என்று அவர் கூறினார்.
சர்வதேச விமானப் பயணிகளின் எண்ணிக்கை 50% அளவிற்கு அதிகரித்திருப்பதாகவும் விமானங்களின் எண்ணிக்கையும் உயர்ந்துள்ளன என்றும் அவர் தெரிவித்தார். 2014-ஆம் ஆண்டில் நாட்டில் 74 விமான நிலையங்களே செயல்பாட்டில் இருந்ததாக கூறிய அவர், தற்போது கூடுதலாக மேலும் 74 விமான நிலையங்கள் செயல்பாட்டுக்கு கொண்டுவரப்பட்டுள்ளன என்று தெரிவித்தார். மொத்த விமான நிலையங்களின் எண்ணிக்கையை 220 ஆக அதிகரிக்கும் நோக்கில் அரசு செயல்பட்டு வருவதாகவும் அவர் தெரிவித்தார்.
உடான் திட்டத்தின் கீழ், 121.67 லட்சம் பயணிகள் பயணித்துள்ளதாக அவர் குறிப்பிட்டார். உள்நாட்டு விமானப் பயணிகளுக்காக டிஜி யாத்ரா திட்டம் செயல்படுத்தப்படுவதாகக் கூறிய அவர் இது தடையற்ற விமானப் போக்குவரத்தை பயணிகளுக்கு உறுதி செய்வதாகக் கூறினார். 2022-ஆம் ஆண்டில் இந்த டிஜி யாத்ரா தில்லி, பெங்களூரு, வாரணாசி விமான நிலையங்களில் அறிமுகம் செய்யப்பட்டது என்றும் 2023-ஆம் ஆண்டில் ஐதராபாத், கொல்கத்தா, புனே, விஜயவாடா ஆகிய விமான நிலையங்களில் அறிமுகம் செய்யப்பட்டுள்ளது என்றும் அமைச்சர் திரு ஜோதிராதித்ய சிந்தியா தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930553
நித்தி ஆயோக்
இந்தியாவில் சுகாதார காப்பீடு மக்களுக்கு சென்றடைவதில் உள்ள இடைவெளிகள் குறித்த அறிக்கையை நிதி ஆயோக் வெளியிட்டது
சுகாதார காப்பீடு மக்களுக்கு சென்றடைவதில் உள்ள இடைவெளிகள் மற்றும் அவற்றை நிரப்புவதற்கான தீர்வுகள் குறித்த விரிவான அறிக்கை ஒன்றை நிதி ஆயோக் இன்று வெளியிட்டது.
நிதி ஆயோக் தலைமை நிர்வாக அதிகாரி திரு அமிதாப் காந்த் மற்றும் கூடுதல் செயலாளர் டாக்டர் ராகேஷ் சர்வால் முன்னிலையில் இந்த அறிக்கை வெளியிடப்பட்டது.
சுகாதார காப்பீடு அனைவருக்கும் செய்யப்பட வேண்டிய அவசியத்தை அறிக்கையின் முன்னுரையில் வலியுறுத்தி இருந்த ஆயோக் உறுப்பினர் டாக்டர் வி கே பால், "சுகாதார காப்பீட்டின் ஊடுருவலை அதிகரிக்க குறிப்பிடத்தக்க சவால்களை கடக்க வேண்டும்," என்று கூறினார். அவர் மேலும் குறிப்பிடுகையில், “இந்த முயற்சியில் அரசும் தனியார் துறையும் ஒன்றிணைய வேண்டும்,” என்றார்.
நிதி ஆயோக் தலைமை நிர்வாக அதிகாரி திரு அமிதாப் காந்த் கூறுகையில், “இந்த அறிக்கையானது ஆரோக்கியத்திற்கான நிதிப் பாதுகாப்பை அதிகரிப்பது மற்றும் சுகாதார காப்பீடு அனைவரையும் சென்றடைவதை ஊக்குவிக்கும் முயற்சியாகும். தற்போதுள்ள இடைவெளிகளை இது கோடிட்டுக் காட்டுவதோடு, பரிந்துரைகளை வழங்கி பாதைகளை காட்டுகிறது,” என்றார்.
அனைவருக்கும் சுகாதார காப்பீட்டை உறுதி செய்வதற்கான ஆயுஷ்மான் பாரத் - பிரதமர் மக்கள் ஆரோக்கிய திட்டம் கீழ்மட்டத்தில் உள்ள 50 சதவீத மக்களுக்கு விரிவான மருத்துவமனைக் காப்பீட்டை வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767498
பாதுகாப்பு அமைச்சகம்
வியட்நாம் கடற்படையுடன் இருதரப்பு கூட்டு பயிற்சியில் இந்திய கடற்படை ஈடுபட்டது
தென் சீன கடலில் இந்திய கடற்படை கப்பல்கள் பணியமர்த்தப்பட்டு வருவதன் தொடர்ச்சியாக, வியட்நாம் கடற்படையுடன் இருதரப்பு கூட்டு பயிற்சியில் 2021 ஆகஸ்ட் 18 அன்று இந்திய கடற்படை ஈடுபட்டது. இரு நாட்டு கடற்படைகளுக்கு இடையேயான உறவை மேலும் வலுப்படுத்துவதற்கும், இந்திய-வியட்நாம் ராணுவ உறவுகளை வலுப்படுத்துவதற்கும் இந்த பயிற்சி நடத்தப்பட்டது.
2021 ஆகஸ்ட் 15 அன்று வியட்நாமில் உள்ள காம் ரன்ஹை இந்திய கடற்படை கப்பல்கள் சென்றடைந்தன. கொவிட்-19 விதிமுறைகளை பின்பற்றி பணிரீதியான உரையாடல்கள் உள்ளிட்டவை துறைமுகப் பிரிவில் நடைபெற்றன.
போர் பயிற்சிகள், ஆயுத பயிற்சிகள் மற்றும் ஹெலிகாப்டர் செயல்பாடுகள் உள்ளிட்டவை கடல் பிரிவில் நடைபெற்றன. கடந்த பல வருடங்களாக இரு கடற்படைகளுக்கிடையே நடைபெற்று வரும் தொடர் உரையாடல்கள் அவற்றின் செயல்பாடுகளை மேம்படுத்தியுள்ளன.
நமது நாட்டின் 75-வது சுதந்திர தினத்தை இந்திய கடற்படை கப்பல்கள் வியட்நாமில் கொண்டாடிய நிலையில், இந்த பயணம் முக்கியத்துவம் பெறுகிறது. இரு நாடுகளுக்கிடையே வலுவான ராணுவ உறவு நிலவி வருகிறது. இந்த வருடம் ஜூன் மாதத்தில் இரு நாடுகளும் ராணுவ பாதுகாப்பு பேச்சுவார்த்தையை மேற்கொண்டன.
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746965
----
(Visitor Counter : 238
உள்துறை அமைச்சகம்
நகர பாதுகாப்புத் திட்டங்கள்
இந்திய அரசியல் அமைப்பின் 7-வது பட்டியலின்படி காவல் மற்றும் பொது ஒழுங்கு மாநிலப் பட்டியலில் உள்ளன. சட்டம் ஒழுங்கை பராமரித்தல், மக்களின் வாழ்க்கை மற்றும் சொத்துக்கு பாதுகாப்பு ஆகியவை சம்பந்தப்பட்ட மாநிலங்களுடையதாகும். எனினும் மகளிர் பாதுகாப்புக்காக பல்வேறு நடவடிக்கைகளை மத்திய அரசு மேற்கொண்டு வருகிறது. நிர்பயா நிதித் திட்டத்தின் கீழ் உள்துறை அமைச்சகத்தின் மூலம் நகரப் பாதுகாப்புத் திட்டங்களுக்கு ஒப்புதல் அளிக்கப்பட்டுள்ளன. அகமதாபாத், பெங்களூரு, சென்னை, தில்லி, ஐதராபாத், கொல்கத்தா, லக்னோ, மும்பை ஆகிய 8 நகரங்களில் இத்திட்டங்கள் செயல்படுத்தப்படுகின்றன.
இத்தகவலை உள்துறை இணையமைச்சர் திரு அஜய் குமார் மிஸ்ரா மாநிலங்களவையில் எழுத்துப்பூர்வமாக தெரிவித்தார்.
குடியரசுத் துணைத் தலைவர் செயலகம்
கண் ஆரோக்கியம் குறித்து மக்களிடையே விழிப்புணர்வை அதிகரிக்க குடியரசு துணைத்தலைவர் அழைப்பு விடுத்துள்ளார்
கண் ஆரோக்கியத்தின் முக்கியத்துவம் குறித்து மக்களிடையே விழிப்புணர்வை அதிகப்படுத்துவதன் தேவையை குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார். பல்வேறு துறைகளைச் சேர்ந்த பிரமுகர்கள், ஆளுமைகளை ஈடுபடுத்தி உள்ளுர் மொழிகளில் ஊடக பிரச்சாரத்திற்கு அவர் அழைப்பு விடுத்தார்.
உதகமண்டலத்தில் உள்ள ஆளுநர் மாளிகையிலிருந்து காணொலி காட்சி மூலம் ஆனந்த் பஜாஜ் கண்விழி ஆய்வு நிறுவனத்தை இன்று தொடங்கி வைத்த திரு நாயுடு, பார்வை குறைபாடு என்பது தவிர்க்கபடக் கூடியதும், குணப்படுத்தக் கூடியதும் தான் என்ற தகவலை மக்களிடம் கொண்டு செல்ல வேண்டும் என்றார்.
ஊரக பகுதிகளில் அரசின் துணை மருத்துவ மையங்கள் திறக்கப்படும்போது அவற்றுக்கு தனியார் மருத்துவமனைகள் ஒத்துழைப்பாக இருக்க வேண்டும் என்று குடியரசு துணைத்தலைவர் வலியுறுத்தினார்.
நவீன வாழ்க்கை முறைகளும் பணி தேவைகளும், சராசரி பார்வை நேரத்தை அதிகரிப்பதாக கூறிய திரு நாயுடு மின்னணு சாதனங்களின் பயன்பாட்டை குறிப்பாக, குழந்தைகளிடையே முறைப்படுத்துவது அவசியம் என்றார்.
நிதி அமைச்சகம்
2019-20-ல் நிதிப் பற்றாக்குறை உள்நாட்டு மொத்த உற்பத்தியில் 3.4 சதவீதமாக நிலைநிறுத்தப்பட்டுள்ளது
2019-20-க்கான இடைக்கால பட்ஜெட்டில் நிதிப் பற்றாக்குறை உள்நாட்டு மொத்த உற்பத்தியில் 3.4 சதவீதமாக நிலைநிறுத்தப்பட்டுள்ளது. சென்ற நிதியாண்டில் இது 3.3 சதவீதமாக பராமரிக்கப்பட்டது.
இருப்பினும், விவசாயிகளின் வருவாய்க்கு உதவியாக இருக்கும் திட்டத்திற்கு இந்த நிதியாண்டில் ரூ.20,000 கோடி ஒதுக்கப்பட்டு, அடுத்த நிதியாண்டில் ரூ.75,000 கோடி பட்ஜெட் மதிப்பீடு செய்யப்பட்டு இருப்பதால் நிதிப்பற்றாக்குறை சற்று அதிகரித்துள்ளது. இதனை நீக்கிவிட்டு பார்த்தால், சென்ற நிதியாண்டின் நிதிப் பற்றாக்குறை 3.3 சதவீதத்திற்குக் குறைவாகவும், வரும் நிதியாண்டில் 3.1 சதவீதத்திற்குக் குறைவாகவும் இருக்கும் என்று நிதியமைச்சர் திரு பியூஷ் கோயல் பட்ஜெட் உரையில் தெரிவித்தார்.
- ஒட்டுமொத்த வருவாய்க்கான பட்ஜெட் மதிப்பீடு ரூ. 25,52,131 கோடி.
- நேர்முக வரிகள் எதிர்பார்ப்பு ரூ. 13,80,000 கோடி.
- மறைமுக வரிகள் எதிர்பார்ப்பு ரூ.11,66,188 கோடி.
- ஜிஎஸ்டி வசூல் அதிகரிக்கும் என்பதால், மறைமுக வரியில் உயர்வு ஏற்படும்.
- வரியல்லாத வருவாய் மதிப்பீடு ரூ.2,72,647 கோடி.
- மொத்த செலவினம் மதிப்பீடு ரூ. 27,84,200 கோடி.
- மூலதன செலவு மதிப்பீடு ரூ. 3,36,292 கோடி.
- மத்திய அரசு ஆதரவு திட்டங்களுக்கான ஒதுக்கீடு ரூ. 3,27,679 கோடி.
- ஷெட்யூல்டு வகுப்பு நலத்திட்டங்களுக்கான ஒதுக்கீடு ரூ. 76,801 கோடி.
- பழங்குடி மக்கள் நலத்திட்டங்களுக்கான ஒதுக்கீடு ரூ.50,086 கோடி.
- பொதுத்துறை பங்குகள் விற்பனை இலக்கு ரூ. 90,000 கோடி.
- கடன் இல்லாத மூலதன வரவு எதிர்பார்ப்பு ரூ. 1,02,508 கோடி.
- மொத்தக் கடன் எதிர்பார்ப்பு ரூ. 7,03,999 கோடி.
மத்திய அமைச்சரவை
கோரக்பூர், சிந்திரி உர ஆலைகள் மீண்டும் செயல்பட நில குத்தகை ஒப்பந்தங்களுக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில் கீழ்க்காணும் திட்டங்களுக்கு ஒப்புதல் அளிக்கப்பட்டது:
- இந்துஸ்தான் உரம் மற்றும் ரசாயன நிறுவனத்துக்கு  குத்தகை அடிப்படையில் நில ஒதுக்கீடு செய்தல்;e
- உத்தரப் பிரதேச மாநிலம் கோரக்பூர், ஜார்க்கண்ட் மாநிலம் சிந்திரி ஆகிய இடங்களில் உள்ள இந்திய உரக் கழகத்தின்  ஆலைப் பிரிவுகளுக்கும், பரோனியில் இந்துஸ்தான் உரம் மற்றும் ரசாயன நிறுவனம்  நடத்தும் இந்துஸ்தான் உரக் கழகம்  ஆகியவை மீண்டும் செயல்படுவதற்கு சலுகையும் நிலக் குத்தகையும் அளிக்க வகை செய்தல்;
- இந்த மூன்று ஆலைப் பிரிவுகளுக்காக இந்திய உரக் கழகம், இந்துஸ்தான் உரக் கழகம் மற்றும் இந்துஸ்தான் உரம் மற்றும் ரசாயன நிறுவனம் ஆகியவற்றுக்கு இடையில் ஏதேனும் மாற்று ஒப்பந்தங்களும் இதர ஒப்பந்தங்களும் கையெழுத்தாக வேண்டுமானால், அவற்றுக்கு ஒப்புதல் வழங்கும் அதிகாரத்தை அமைச்சகங்கள் கமிட்டிக்கு  அளித்தல்.
விளைவு:
கோரக்பூர், சிந்திரி, பரோனி ஆகிய இடங்களில் உள்ள இந்திய உரக் கழகம் , இந்துஸ்தான் உரக் கழகம்  ஆகியவற்றின் பிரிவுகள் மீண்டும் இயங்குவது உரத் தொழிலில் போதிய முதலீட்டை உறுதி செய்யும். மேலும், கிழக்கு இந்திய மண்டலப் பகுதியின் முக்கியமான மேம்பாட்டுக்காக மேற்கொள்ளப்பட்டு வரும் ஜகதீஸ்பூர் – ஹால்தியா குழாய் திட்டத்துக்கு  பெருமளவில் ஆதரவாக இருக்கும். இதன் மூலம் ஏராளமான வேலைவாய்ப்புகளும் உருவாகும். கிழக்கு மண்டலப் பகுதியின் பொருளாதார மேம்பாட்டுக்கும் வழியேற்படும். அத்துடன், உள்நாட்டு யூரியா உற்பத்தி அதிகரிக்கும். அதனால், யூரியாவில் தற்சார்பு வலுப்படும்.
விவரங்கள்:
- இந்துஸ்தான் உரம் மற்றும் ரசாயன நிறுவனம்  ஒரு கூட்டு நிறுவனம் ஆகும். இந்துஸ்தான் உரக் கழகம் , தேசிய அனல் மின் கழகம் , இந்தியன் ஆயில் கார்ப்பரேஷன் , கோல் இந்தியா நிறுவனம் , இந்திய உரக் கழகம்  ஆகியவை இணைந்து 2016ம் ஆண்டு ஜூன் உருவாக்கிய நிறுவனம் ஆகும். இது கோரக்பூர், சிந்திரி, பரோனி ஆகிய இடங்களில் உரத் தொழிற்சாலைகளை மீண்டும் இயங்கச் செய்வதற்காக அமைக்கப்பட்டது.
- இந்த மூன்று நகரங்களிலும் உர உற்பத்திப் பிரிவுகளை அமைத்து இயக்குவதற்காக இந்திய உரக் கழகம், இந்துஸ்தான் உரக் கழகம் ஆகியவற்றுடன் இந்துஸ்தான் உரம் மற்றும் ரசாயன நிறுவனம் குத்தகை ஒப்பந்தங்கள் ஏற்படுத்தப்பட்டுள்ளன. இந்த ஒப்பந்தங்கள் 55 ஆண்டுகள் நடைமுறையில் இருக்கும்.
- இந்த ஒப்பந்தங்களின்படி குத்தகைதாரரான இந்துஸ்தான் உரம் மற்றும் ரசாயன நிறுவனம்  குறைந்தபட்ச குத்தகை வாடகையாக ஆண்டுக்கு ஒரு லட்சத்தை இந்திய உரக் கழகம், இந்துஸ்தான் உரக் கழகம் ஆகியவற்றுக்கு வழங்கும்.
- இதைப் போல் இந்திய உரக் கழகத்தின் சிந்திரி, கோரக்பூர், பரோனி உற்பத்திப் பிரிவுகளுக்கான மூன்று சலுகை ஒப்பந்தங்கள் இந்துஸ்தான் உரம் மற்றும் ரசாயனம் நிறுவனத்துக்கும் இந்திய உரக் கழகம் இந்துஸ்தான் உரக் கழகம் ஆகியவற்றுக்கு இடையிலும் ஏற்படுத்தப்படும். இதன்படி இந்துஸ்தான் உரம் மற்றும் ரசாயன நிறுவனம் ஆலைகளை வடிவமைத்து, கட்டுமானம், கொள்முதல், சோதனைப் பிரிவுகள் ஆகியவற்றை அமைத்து, ஆலையைத் தொடங்கி இயக்கி பராமரிக்கும். இவற்றுடன் உற்பத்தியாகும் உரத்தை சந்தைப்படுத்தவும் செய்யும்.
- மேற்கண்ட பிரிவுகளுக்கான கடனுதவி பெறுவது தொடர்பான ஆலோசனைக் குழுமத்தின் நடைமுறைகள் பூர்த்தியான பிறகு மேற்கண்ட நிறுவனங்களுக்கும் நிதியுதவி பெறுவோருக்கும் இடையில் மாற்று ஒப்பந்தங்கள் கையெழுத்திடப்படும்.
சிறப்பு சேவைகள் மற்றும் கட்டுரைகள்
மீனம்பாக்கம் விமான சரக்கக வளாகத்தில் சுதந்திர தின விழா
சென்னை விமான நிலைய சுங்கத்துறை சார்பில், மீனம்பாக்கத்தில் உள்ள விமான சரக்கக வளாகத்தில் 76ஆவது சுதந்திர தின விழா,இன்று சிறப்பாக கொண்டாடப்பட்டது. சுங்கத்துறையின் முதன்மை ஆணையர் திரு கே ஆர் உதயபாஸ்கர் தேசிய கொடியை ஏற்றிவைத்தார்.
சுங்கத்துறை அதிகாரிகள் மற்றும் ஊழியர்களின் அணி வகுப்பு மரியாதையையும், முதன்மை ஆணையர் ஏற்றுக்கொண்டார்.
சுங்கத்துறை அதிகாரிகள் மற்றும் ஊழியர்களிடையே உரையாற்றிய திரு உதயபாஸ்கார், வர்த்தகத்தை ஊக்குவிக்கவும், வர்த்தகம் மேற்கொள்வதை எளிதாக்குதல், வரிவிதிப்பில் வெளிப்படைத்தன்மையை பின்பற்றுவதன் மூலம் வரி செலுத்துவதை அதிகரித்து நாட்டின் முன்னேற்றகரமாக வளர்ச்சிக்கு பங்களிப்பது குறித்து விவரித்தார்.
###
(Visitor Counter : 87
பிரதமர் அலுவலகம்
கொரோனோ பெருந்தொற்றுக்கு எதிரான போராட்டத்தில் நாட்டு மக்கள் 130 கோடிப் பேர் காட்டிய உறுதிப்பாடு புதிய இந்தியாவின் வலிமைக்கு சான்றாகும் : பிரதமர்
உலகின் மிகப்பெரிய இலவச தடுப்பூசி செலுத்துவதாக இருந்தாலும் அல்லது மருத்துவ உள்கட்டமைப்பை மேம்படுத்துவதாக இருந்தாலும், சுகாதாரத்துறையில் இந்தியா புதிய சாதனையை படைத்துள்ளதாக பிரதமர் திரு நரேந்திர மோடி கூறியுள்ளார். கொரோனோ பெருந்தொற்றுக்கு எதிரான போராட்டத்தில் நாட்டு மக்கள் 130 கோடிப் பேர் காட்டிய உறுதிப்பாடு புதிய இந்தியாவின் வலிமைக்கு சான்றாகும் என்று திரு மோடி தெரிவித்துள்ளார்.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
“"கொரோனாவுக்கு எதிரான போராட்டத்தில் நாட்டு மக்கள் 130 கோடி பேர் காட்டிய உறுதியானது, புதிய இந்தியாவின் ஆற்றலுக்கான அங்கீகாரமாகும். உள்நாட்டு தடுப்பூசிகளுடன் கூடிய உலகின் மிகப்பெரிய இலவச தடுப்பூசி பிரச்சாரமாக இருந்தாலும் அல்லது மருத்துவ உள்கட்டமைப்பை மேம்படுத்துவதாக இருந்தாலும், நாடு சுகாதாரத் துறையில் சாதனை படைத்துள்ளதை இது காட்டுகிறது”.
ஜல்சக்தி அமைச்சகம்
தூய்மை இந்தியா இயக்கம்: வெற்றிக்கதை
கர்நாடகாவின் கடாக் மாவட்டத்தின் 32 கிராமப் பஞ்சாயத்துக்களில் இளஞ்சிவப்பு கழிப்பறைகள்
எளிதாகவும், பாதுகாப்பாகவும் துப்புரவு வசதியை நோக்கியும் அதே சமயம் இளம்பெண்களிடையே மாதவிடாய் நாட்களில் சங்கோஜத்தை நீக்கவும் கர்நாடகாவில் கடாக் மாவட்டம் முழுவதும் 32 கிராமப் பஞ்சாயத்துக்களில் இளஞ்சிவப்பு கழிப்பறைகள் கட்டப்படுகின்றன.
இவற்றில் 20 கழிப்பறைகள் கட்டப்பட்டு விட்டன. எஞ்சிய 12 முடிவடையும் நிலையில் உள்ளன. ஒவ்வொரு கழிப்பறைக்கும் செலவு ரூ.6 லட்சம் 
இத்தகைய கழிப்பறை முதன் முதலாக கே.எச்.பாட்டீல் பெண்கள் முதுநிலை தொடக்கப் பள்ளியில் கட்டப்பட்டது. இது வெற்றிகரமாக அமைந்த பின் மற்ற கிராமங்களிலும் பிரதிபலித்தது.
போதிய தண்ணீர் விநியோகம், விளக்கு வசதி, உடை மாற்றும் அறை மற்ற பிற வசதிகளைக் கொண்டதாக இந்தக் கழிப்பறைகள் உள்ளன. ஒவ்வொரு கழிப்பறையிலும் மாதவிடாய் கால கழிவுகளைப் பாதுகாப்புடன் எரிப்பதற்கான சாதனங்களும் பொருத்தப்பட்டுள்ளன.
கழிப்பறைகள் முறையாக பயன்படுத்தப்படுவது மற்றும் பராமரிக்கப்படுவதை உறுதி செய்ய பள்ளி மேம்பாடு மற்றும் கண்காணிப்புக் குழு உறுப்பினர்கள், ஆசிரியர்கள், கிராமப் பஞ்சாயத்து உறுப்பினர்கள் ஆகியோரின் ஈடுபாட்டுடன் பள்ளி அளவில் பயிற்சி அளிக்கப்படுகிறது.
இத்தகைய சிறப்பு முன்முயற்சி காரணமாக தூய்மையான கிராமங்கள் என்ற கனவு நனவாகி உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817735
அறிவியல் மற்றும் தொழில்நுட்பத்துறை
தேசிய தொழில்நுட்ப தின கொண்டாட்டங்கள்
தேசிய தொழில்நுட்ப தின கொண்டாட்டங்கள், குறைந்த செலவில் உள்நாட்டில் தீர்வுகளை உருவாக்கும் தொழில்முனைவு மனநிலையை அதிகரிப்பதாக அமைந்தது.
கடந்த 1998-ஆம் ஆண்டு மே 11 ஆம் தேதி பொக்ரானில் அணுகுண்டு சோதனையை இந்தியா வெற்றிகரமாக மேற்கொண்டதைக் குறிக்கும் வகையிலும், அதுபோன்ற புதுமையான கண்டுபிடிப்புகளை உருவாக்கியவர்களை கௌரவிக்கும் வகையிலும், ஒவ்வொரு ஆண்டும் இந்த தினம் இந்தியாவின் தொழில்நுட்ப புதிய கண்டுபிடிப்புகளின் வரலாற்றில் முக்கியத்துவம் பெறுகிறது. ஒவ்வொரு ஆண்டும் ஏராளமான கண்டுபிடிப்பாளர்களுக்கும் தொழில்முனைவோருக்கும் விருதுகள் வழங்கப்படுகின்றன.
2021-ஆம் ஆண்டிற்கான விருதுகள் குறித்து தொழில்நுட்ப மேம்பாட்டு வாரியம் அறிவிப்பு வெளியிட்டது. இதையடுத்து மூன்று பிரிவுகளில் தேசிய விருதுகளுக்காக 15 வெற்றியாளர்களை தலைசிறந்த விஞ்ஞானிகள் மற்றும் தொழிற் நுட்பனர்கள் அடங்கிய குழுவினர் தேர்வு செய்தனர்.
ஒவ்வொரு ஆண்டும் தேசிய விருதுகள், குறு சிறு மற்றும் நடுத்தர தொழில் நிறுவனங்களுக்கான விருதுகள், புதுமை நிறுவனங்களுக்கான விருதுகள் ஆகிய 3 பிரிவுகளில் விருதுகள் வழங்கப்படுகின்றன. இந்திய தொழில் நிறுவனங்களுக்கும், புதிய கண்டுபிடிப்புகளை உருவாக்க பாடுபடும் தொழில்நுட்பவாதிகளுக்கும் இந்த விருதுகளின் வாயிலாக அங்கீகாரம் கிடைப்பதுடன் தற்சார்பு இந்தியா என்ற தொலைநோக்குப் பார்வையில் அவர்களது பங்களிப்பும் இடம்பெறுகிறது.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தொழில்நுட்ப மேம்பாட்டு வாரியம், இந்திய தொழில் நிறுவனங்கள் மற்றும் இதர முகமைகள் தங்களது கண்டுபிடிப்புகளுக்கு வர்த்தகரீதியான சந்தையை ஏற்படுத்திக் கொள்ளவும், இறக்குமதி செய்யப்படும் தொழில்நுட்பங்களைத் தழுவி புதிய கண்டுபிடிப்புகளை உள்நாட்டில் உருவாக்கவும் நிதி உதவி அளித்து வருகிறது. கடந்த 1996-ஆம் ஆண்டு இந்த வாரியம் தொடங்கப்பட்டது முதல் 300க்கும் மேற்பட்ட நிறுவனங்களுக்கு நிதி உதவி அளித்துள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717635
-----
(Visitor Counter : 154
வடகிழக்குப் பகுதி வளர்ச்சி அமைச்சகம்
மத்திய இணையமைச்சர் டாக்டர் ஜிதேந்திர சிங்குடன் இந்தியத் தொழில், வர்த்தகச் சபைகளின் கூட்டமைப்புத் தலைவர் திரு. ராஷேஷ் ஷா சந்திப்பு
வடகிழக்குப் பிராந்திய அமைச்சகம்  பிரதமர் அலுவலகம், பணியாளர் நலன், பொதுமக்கள் குறைத் தீர்ப்பு மற்றும் ஓய்வூதியம், அணுசக்தி மற்றும் விண்வெளித்துறை மத்திய இணையமைச்சர் டாக்டர் ஜிதேந்திர சிங்கை, இந்தியத் தொழில், வர்த்தக சபைகளின் கூட்டமைப்பின்  தலைவர் திரு. ராஷேஷ் ஷா சந்தித்து வடகிழக்கு மாநிலங்களுக்கான தொழில் மற்றும் முதலீட்டுத் திட்டங்கள் குறித்து விவாதித்தார்.
நாட்டின் எல்லைப்புற மாகாணங்களான ஜம்மு-காஷ்மீர் மற்றும் வடகிழக்கு மாநிலங்களில் மேற்கொள்ளப்படும் முதலீடுகள், தொழில் முயற்சிகள் பற்றித் தொழில் துறையினர் மற்றும் நுகர்வோருக்கு இடையே தொடர்ந்து விழிப்புணர்ச்சியை ஏற்படுத்த வேண்டும் என்று தொழில், வர்த்தகச் சபைகளின் கூட்டமைப்புக்கு டாக்டர் ஜிதேந்திர சிங் யோசனை தெரிவித்தார். இந்தப் பிராந்தியங்களுக்கு ஏற்ற வகையிலான தொழில்களைத் தொடங்குவது பற்றியும் ஆலோசிக்க வேண்டும் என்று அவர் கேட்டுக்கொண்டார். நாடு முழுவதிலும் உள்ள இளம் தொழில் முனைவோர் மற்றும் ஸ்டார்ட் அப் மூலம் தொழில் தொடங்குவோர் இந்தப் பகுதிகளில் முதலீடு செய்ய முன்வர வேண்டியது அவசியம் என்று அவர் வலியுறுத்தினார்.
இந்தியத் தொழில், வர்த்தகச் சபைகளின் கூட்டமைப்பு எழுத்து மூலமான ஆவண வடிவில், விரிவான கருத்துரு மற்றும் திட்டத்தை வெகுவிரைவில் வகுக்க இருப்பதாக திரு.ஷா, டாக்டர் ஜிதேந்திர சிங்கிடம் தெரிவித்தார். வருங்காலத்தில் தொழில் தொடங்கவும், முதலீடுகளை இயன்ற வகையில் மிகச் சிறப்பாக ஈர்க்கவும் இது வழிகாட்டியாக இருக்கும் என்று அவர் கூறினார். கடந்த காலத்தைப் போலவே வருங்காலத்திலும் தங்கள் அமைப்பு தொடர்ந்து ஆதரவளிக்கும் என்று டாக்டர் ஜிதேந்திர சிங்கிடம் அவர் தெரிவித்தார்.
-----
(Visitor Counter : 93
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
உலகிலேயே ஒரு லட்சம் மக்களுக்கும் குறைவான அளவில் பாதிக்கப்பட்டவர்கள் உள்ள நாடுகளில் இந்தியாவும் ஒன்று. குணமடைந்தவர்களுக்கும், நோயாளிகளுக்கும் இடையேயான இடைவெளி தொடர்ந்து அதிகரிக்கிறது
அதிக மக்கள் தொகை இருந்தும், தொற்று பாதிக்கப்பட்டவர்கள் ஒரு லட்சம் பேருக்கும் குறைவாக இருக்கும் நாடுகளில் இந்தியாவும் ஒன்று என ஜூன் 21, 2020ஆம் தேதி வெளியிடப்பட்ட உலக சுகாதார மையத்தின் 153வது நிலவர அறிக்கையில் தெரிவிக்கப்பட்டுள்ளது. இந்தியாவில் ஒரு லட்சம் பேருக்கு பாதிக்கப்பட்டோர் அளவு 30.04 ஆக உள்ளது. ஆனால், உலக அளவில் பாதிக்கப்பட்டோரின் சராசரியோ, இந்தியாவை விட 3 மடங்குக்கும் அதிகமாக 114.67 என்ற அளவில் உள்ளது. அமெரிக்காவில் பாதிப்பு அளவு ஒரு லட்சம் பேருக்கு 671.24 ஆக உள்ளது. ஜெர்மனி, ஸ்பெயின், மற்றும் பிரேசில் ஆகிய நாடுகளில் முறையே 583.88, 526.22 மற்றும் 489.42 என்ற அளவில் உள்ளது.
கொவிட்-19 தடுப்பு, கட்டுப்பாடு மற்றும் நிர்வாகத்தில், மத்திய அரசு மாநில அரசுகளுடன் இணைந்து தரமான, ஆக்கப்பூர்வமான அணுகு முறையை முன்கூட்டியே பின்பற்றியது, இந்த எண்ணிக்கை குறைவுக்கு சாட்சியமாக உள்ளது.
இதுவரை, மொத்தம் 2,37,195 நோயாளிகள் கொவிட்-19 பாதிப்பிலிருந்து குணமடைந்துள்ளனர். கடந்த 24 மணி நேரத்தில், மொத்தம் 9,444 கொவிட்-19 நோயாளிகள் குணமடைந்துள்ளனர். குணமடையும் வீதம் 55.77 சதவீதமாக உள்ளது.
தற்போது, 1,74,387 நோயாளிகள் தீவிர மருத்துவக் கண்காணிப்பிலும், சிகிச்சையிலும் உள்ளனர். குணமடைந்தவர்களுக்கும், கோவிட்-19 நோயாளிகளுக்கும் இடையேயான வித்தியாசம் தொடர்ந்து அதிகரித்து வருவதை கீழேயுள்ள வடைபடம் மூலம் பார்க்கலாம். இன்று குணமடைந்தவரகளின் எண்ணிக்கை, மருத்துவ மனையில் சேர்ந்த நோயாளிகளின் எண்ணிக்கையை விட 62,808 கடந்தது.
கொவிட்-19 பரிசோதனைக் கட்டமைப்பும் தொடர்ந்து அதிகரித்து வருகிறது. அரசு பரிசோதனைக் கூடங்களின் எண்ணிக்கை 723 ஆகவும், தனியார் பரிசோதனைக் கூடங்களின் எண்ணிக்கை 262 ஆகவும், ஆக மொத்த 985 ஆக அதிகரித்துள்ளன. இதன் நிலவரம் கீழ்க்கண்டபடி உள்ளது:
Real-Time RT PCR அடிப்படையிலான பரிசோதனைக் கூடங்கள்: 549 
TrueNat அடிப்படையிலான பரிசோதனைக் கூடங்கள்: 359 
CBNAAT அடிப்படையிலான பரிசோதனைக் கூடங்கள்: 77 
ஒரு நாளைக்கு பரிசோதிக்கப்படும் மொத்த மாதிரிகளின் எண்ணிக்கையும், தொடர்ந்து அதிகரிக்கிறது, அதே போல், பரிசோதிக்கப்பட்ட மாதிரிகளின் எண்ணிக்கையும் அதிகரிக்கிறது. கடந்த 24 மணி நேரத்தில், 1,43,267 மாதிரிகள் பரிசோதிக்கப்பட்டுள்ளன. அதே நேரத்தில் இதுவரை பரிசோதிக்கப்பட்ட மொத்த மாதிரிகளின் எண்ணிக்கை 69,50,493.
(
பிரதமர் அலுவலகம்
டாக்டர் ராம் மனோகர் லோகியாவின் பிறந்த நாளை முன்னிட்டு பிரதமர் அவருக்கு புகழாரம்
டாக்டர் ராம் மனோகர் லோகியாவின் பிறந்த நாளை முன்னிட்டு பிரதமர் திரு நரேந்திர மோடி அவருக்கு புகழாரம் சூட்டியுள்ளார்.
“தலைசிறந்த சுதந்திரப் போராட்ட வீரரும், சமதர்ம சிந்தனையாளருமான டாக்டர் ராம் மனோகர் லோகியா அவர்களின் பிறந்த தினத்தன்று அவருக்கு எனது மரியாதைகள். தமது கூர்மையான மற்றும் முற்போக்கான எண்ணங்களால் நம் நாட்டிற்கு புதிய பாதையை உருவாக்க அவர் பணியாற்றினார். நாட்டிற்கு அவர் அளித்த பங்களிப்பு குடிமக்களுக்கு தொடர்ந்து ஊக்கமளிக்கும்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளில் அவசரகால விமான தரையிறங்கு வசதிகள்: தமிழ்நாட்டில் இரண்டு
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலை துறை அமைச்சர் திரு. நிதின் கட்கரி கீழ்காணும் தகவல்களை வழங்கினார்.
28 அவசரகால விமான தரையிறங்கு வசதிகள் இந்திய விமானப்படையால் அடையாளம் காணப்பட்டுள்ளன. இவற்றில் இரண்டு தமிழகத்தில் அமைந்துள்ளன.
அசாமில் 5 இடங்களும், மேற்கு வங்கத்தில் 4 இடங்களும், ஆந்திரப் பிரதேசம், குஜராத், ராஜஸ்தான் ஆகிய மாநிலங்களில் தலா மூன்று இடங்களும், பீகார், ஹரியானா மற்றும் ஜம்மு காஷ்மீரில் தலா இரண்டு இடங்களும், பஞ்சாப் மற்றும் உத்தரப்பிரதேசத்தில் தலா ஒரு இடமும் இதில் அடங்கும்.
அவசரகால விமான தரையிறங்கு வசதிகளில் ராணுவ விமானங்களும், தேவை ஏற்படின் பயணிகள் விமானங்களும் தரையிறங்கலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811299